ट्रेडीशनल पॉकेट बुक्स छापने वाले प्रकाशक बचे ही नहीं। कभी ऐसी पॉकेट बुक्स छापने वाले 50-60 प्रकाशक होते थे, आज ऐसा सिर्फ़ एक प्रकाशक दिल्ली में है और दो मेरठ में हैं। बस।आज की तारीख़ में वही लेखक है जो इंग्लिश में लिखे। इंग्लिश के प्रकाशकों की कोई कमी नहीं - अभी और इज़ाफ़ा होगा - फिर विदेश की तरह अब यहाँ भी लिटरेरी एजेंट पैदा हो गए हैं जो नए लेखक और प्रकाशक के बीच में पुल का काम करते हैं। ये सुविधा हिंदी प्रकाशन में न उपलब्ध है, न होने वाली है।